Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 313

c) A gyakorlati vizsga tartalma: A jelöltnek mintegy 30—40 oldal terjedelmû szakdolgozatot kell készítenie a kijelölt témavezetõ irányításával. (Nem felsõoktatási intézményben folyó képzés esetében, az azzal szerzõdést kötött felsõoktatási intézménnyel egyeztetett témakörökben.) A szakdolgozat a jelölt önálló munkája, amelynek azt kell bizonyítania, hogy alkalmas a szakterülethez kapcso- 2003/119. szám lódó gyakorlati feladatok megoldására. A szakdolgozatban szintetizálnia és hasznosítania kell a tanultakat, alkalmaznia a szakterületi fogalomrendszert. A szakdolgozatnak önálló gondolkodásmódot kell tükröznie, tartalmaznia kell a jelölt értékelõ véleményét és javaslatát. Fontosabb kidolgozásra javasolt tématerületek: munkaerõ-piaci folyamatok elemzése, személyiség- és közösségfejlesztés, viselkedéskultúra-munkakultúra, szakmai képzési programok tervezése, képzési szolgáltatások bevezetése, kísérleti képzés, emberi erõforrás-fejlesztés, képzési marketing, szervezési módszerek, projekt munka, tanfolyam tervezés-szervezés, kommunikáció- és konfliktuskezelés. A gyakorlati vizsgán a jelölt a képzõ intézmény által, a jelzett modulok követelményei alapján, összeállított feladatok megoldásával ad számot tudásáról. A vizsgafeladatokat a képzõ intézménynek a modulok oktatására kidolgozott (nem felsõoktatási intézményekben folyó képzés esetén, az azzal szerzõdést kötött felsõfokú oktatási intézménnyel egyeztetett) érvényes tanterve alapján kell összeállítani, és jóváhagyásra az OM által kijelölt vizsgaelnöknek megküldeni. A gyakorlati vizsgafeladatok kidolgozását meghatározó témakörök: — képzési igények felmérése-értékelése, üzleti tervezés, PR-tevékenység feladatai, esetelemzés, projektfeladat kidolgozása, controlling feladatok kidolgozása, összefoglaló jelentés mutatóinak meghatározása, prezentáció készítés, tutoring feladatok megoldása, — tárgyalási stratégia kidolgozása, információgyûjtés és -feldolgozás, együttmûködési program kidolgozása, személyes tanácsadási szolgáltatási feladat megoldása.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes